**28.12.2020**

**Conferința științifică internațională *Contribuția tinerilor cercetători la dezvoltarea administrației publice*, ediţia a VII-a**

ANFP informează că Academia de Administrare Publică din Republica Moldova organizează, în data de **26 februarie 2021,** în format online, conferința științifică internațională *Contribuția tinerilor cercetători la dezvoltarea administrației publice*, ediţia a VII-a.

Evenimentul constituie o oportunitate pentru implicarea activă a tinerilor cercetători - masteranzi, doctoranzi, cadre didactice debutante și personalul din administrația publică, în dezbaterea problemelor de organizare și funcționare a administrației publice, în elucidarea factorilor care determină eficiența instituțiilor publice.

Participanții își pot înregistra lucrările în cadrul a trei secțiuni:

1. Instituții și mecanisme în reformarea administrației publice.
2. Probleme actuale și perspective de dezvoltare a administrației publice locale.
3. Dimensiuni sociale, economice și de drept în administrația publică.

Limbile de lucru sunt: română, engleză și rusă.

Termene limită:

* **31 decembrie 2020,** înregistrarea participanților;
* **01 februarie 2021,** transmiterea lucrărilor.

Pentru detalii suplimentare vă invităm să accesați următorul link: <http://aap.gov.md/ro/node/2859>



***Direcţia Comunicare şi Relaţii Internaţionale***

[***comunicare@anfp.gov.ro***](mailto:comunicare@anfp.gov.ro)